Diari Oficial de la Generalitat Valenciana


Sumari del DOGV 5832, del 21-08-2008 (2008/10086)

Notificació a Construcciones Valencia California, SL. Expedient número VIVI/049804/66.
--------------------------------------------------------------------------------------

### Dades del document

Número de DOGV
:   5832

Data del DOGV
:   21-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10570


Data del document
:   24-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Construcciones Valencia California, SL. Expedient número VIVI/049804/66. [2008/10164]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica la resolució a Construcciones Valencia California, SL amb expedient VIVI/049804/66.  
"Resolució  
Vist el procediment sancionador VIVI/049804/66 seguit contra Construcciones Valencia California, SL per infracció del règim legal que regula els habitatges de protecció pública.  
Vist que l'instructor del procediment eleva l'oportuna proposta de resolució.  
Vist que han transcorregut més de sis mesos des de la iniciació del procediment.  
Atés que d'acord amb el que estableixen els articles 16.1 de la Llei 1/1997, de 21 de febrer, i 78.1 de la Llei 8/2004, de 20 d'octubre, ha transcorregut el termini de prescripció de la infracció administrativa de la qual els fets imputats a l'expedientat poden resultar constitutius.  
Atés que sense perjudici de l'anterior, la prescripció de la infracció administrativa no exonera el promotor de l'obligació de reparar les deficiències constructives apreciades i que consten en els informes tècnics incorporats a aquest expedient. Aquesta obligació no és conseqüència de l'existència d'infracció administrativa sinó que resulta de l'especial responsabilitat que l'article 111 del Decret 2114/1968, de 24 de juliol, Reglament d'habitatges de protecció oficial imposa al promotor, i estableix que si en el transcurs de cinc anys, des de la qualificació definitiva, es manifesten vicis o defectes de la construcció que fan necessàries obres de reparació es podrà imposar l'execució d'aquestes al promotor.  
Atés que en la tramitació del procediment s'han observat les normes contingudes en el Reial Decret 1398/1993 de 4 d'agost i, supletòriament, les contingudes en el títol IX de la Llei de règim jurídic de les administracions públiques.  
Atés que és competència d'aquest Servei Territorial d'Habitatge i Projectes Urbans la resolució d'aquest procediment, en virtut del que disposa l'Ordre de 15 de febrer de 2007 de la Conselleria de Territori i Habitatge.  
Vistos els preceptes legals esmentats, la Llei 1/1997, de 21 de febrer, de la Generalitat Valenciana, la Llei de règim jurídic de les administracions públiques i la resta de normes de general i pertinent aplicació, el cap del Servei Territorial d'Habitatge i Projectes Urbans dicta la següent. Resolució:  
1. Declarar la prescripció de la infracció i la inexistència de responsabilitat derivada d'infracció administrativa.  
2. Obligar Construcciones Valencia California, SL a realitzar, en virtut de l'article 111 del Decret 2114/1968, de 24 de juliol, Reglament d'habitatges de protecció oficial, ella mateixa o a costa seua, en el termini màxim de quinze dies les obres següents:  
- Disposició de sifó a la pica de la cuina, que no està instal·lat, tenint en compte el pendent necessari d'evacuació en el tram extern del desguàs de l'esmentat aparell.  
- Reparació de clevill a les sitares del cantó del corredor, mitjançant picat de lluïts, disposició de banda de fibra de vidre trenat i acabat amb nou lluït i pintat de les zones reparades.  
- Substitució de peces clevillades de paviment de bany que descriuen una línia contínua.  
Contra aquesta resolució, que no esgota la via administrativa, es podrà interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà a la recepció d'aquesta notificació, de conformitat amb el que preveu l'art. 114 de la Llei de règim jurídic de les administracions públiques.  
Si la part dispositiva de la resolució ordena l'execució de les obres i, independentment de l'anterior, se us requereix formalment, d'acord amb el que disposa l'art. 13 de la Llei 1/1997, de 21 de febrer, de la Generalitat Valenciana, perquè les executeu en el termini fixat, i us advertim que, si no és així, l'administració n'aconseguirà l'execució forçosa, i us imposarà successives multes coercitives, en relació amb l'art. 96 de la Llei de règim jurídic de les administracions públiques i disposicions concordants del RDL 31/78 i RD 3148/78, de 31 d'octubre i 10 de novembre, respectivament.  
Us advertim igualment que si incompliu l'anterior requeriment es podrà instruir un nou expedient sancionador, d'acord amb el que estableix l'art. 166 del Reglament d'habitatges de protecció oficial".  
València, 24 de gener de 2008. El cap del Servei Territorial: José Manuel Vacas Tatay".